Glassalen

Glassalen er en konsert- og teatersal i Tivoli (København) med 957 sitteplasser.

Opprinnelig sto her en konsertsal fra 1843. Tyve år senere ble den utvidet til den karakteristiske åttekantede formen den har i dag. I 1899 tilkom et spisst tårn med glasskuppel, og salen fikk dermed sitt navn. Fra 1902 ble den brukt til teater, revy m.m.

Under okkupasjonsmaktens terror i 1944, kjent som schalburgtagen, brant bygningen ned. I 1946 gjenoppførte arkitekten Poul Henningsen salen i den gamle stilen, og frem til 1955 ble Glassalen brukt som erstatning for den konsertsalen som også ble ødelagt i 1944. I dag brukes den blant annet til revyer, gjestespill og om vinteren også til London Toast Theatres tradisjonelle «Crazy Christmas Cabaret». Salen ble renovert i 1998.

Kjente personer som har opptrådt i Glassalen er blant andre: Louis Armstrong, Marlene Dietrich og Mills Brothers.

Referanser 

Byggverk i København
Konsertlokaler i Danmark
Teatre i København